Primorski tehnološki park

Intelektualna lastnina kot strateško orodje za rast podjetja
2026-01-28 09:00 - 12:00 (Europe/Ljubljana)
Vaše podjetje že posluje, ima razvite produkte ali storitve, stranke in prepoznavnost. Vprašanje pa je: ali je vse to tudi ustrezno zaščiteno?
Intelektualna lastnina v določeni fazi razvoja podjetja preneha biti zgolj administrativna tema in postane strateški dejavnik rasti, diferenciacije in varnosti poslovanja.

Pogosti izzivi podjetij v fazi rasti
Se prepoznate v katerem od spodnjih izzivov?

Razvili smo lastne rešitve, znanja ali produkte, a nimamo celostnega pregleda nad varstvom.
Znamko uporabljamo že dlje časa, vendar nismo preverili njenega pravnega statusa.
Razmišljamo o širjenju na tuje trge, a ne poznamo zahtev glede zaščite.
Sodelujemo z zunanjimi partnerji, pri čemer pravice niso vedno jasno opredeljene.
Na trgu se pojavljajo zelo podobna imena, vizualne podobe ali rešitve.
Zavedamo se pomena IP, vendar ne poznamo razmerja med stroški, tveganji in koristmi.
Načrtujemo rast, nove produkte ali investicije – IP pa še ni sistematično urejen.

Takšne situacije lahko vodijo v povečana pravna tveganja, omejeno rast ali izgubo konkurenčne prednosti.

Kaj boste na delavnici pridobili?
Delavnica je usmerjena v konkretne poslovne odločitve:

pregled pravic intelektualne lastnine z vidika podjetij v razvoju,
razumevanje vloge in podpore Urad RS za intelektualno lastnino,
kako IP vključiti v poslovno in razvojno strategijo,
možnosti finančne pomoči pri registraciji pravic,
podporne aktivnosti doma in v mednarodnem okolju,
uporabne vire in usmeritve za nadaljnje korake.

Izvajalki delavnice
Delavnico bosta vodili Samra Jahić in Nina Mandl, predstavnici Urada RS za intelektualno lastnino.
Njuno delo je usmerjeno v ozaveščanje podjetij o pomenu intelektualne lastnine ter podporo pri njenem učinkovitem upravljanju. Sodelujeta tudi v mednarodnih projektih z Urad Evropske unije za intelektualno lastnino (EUIPO).

Komu je delavnica namenjena?

podjetjem, ki že aktivno poslujejo,
startupom tik pred lansiranjem produkta na trg
MSP z lastnimi produkti, storitvami ali blagovnimi znamkami,
podjetnikom, ki razmišljajo o rasti, novih trgih ali investicijah,
potencialnim podjetnikom
ekipam, ki želijo urediti in okrepiti svojo intelektualno lastnino.

👉 Zakaj se udeležiti?
Ker urejena intelektualna lastnina ni le zaščita – je orodje za dolgoročno rast in večjo vrednost podjetja.
📌 Število mest je omejeno – vabljeni k prijavi.
KJE IN KDAJ?
28. 1. 2026 | 9.00–12.00 | PTP, N19

Aktivnost/dogodek je v okviru JR podporno okolje 2026 – 2029 sofinancirana iz sredstev Evropskega sklada za regionalni razvoj, Ministrstva za gospodarstvo, turizem in šport ter SPIRIT Slovenija, javne agencije.

Arhitektura uspešnega podjetja: Zgradite model, ki osvoji kupce
2026-02-12 14:00 - 17:00
Ste v prvem letu poslovanja in želite, da vaše podjetje namesto “preživetja” izbere pot hitre rasti? Ključ do uspeha ni le dobra ideja, ampak poslovni model, ki pije vodo na trgu. Na tej delavnici bomo vašo vizijo postavili na trdne temelje.
Udeleženci bodo skozi praktično delo izboljšali svoj poslovni model, definirali svojo ključno konkurenčno prednost ter opredelili ključne stranke. Delavnica je posebej primerna za vsa podjetja, ki se želijo prijaviti na razpis P2 2026 in omogoča pridobitev 72.000 EUR nepovratnih sredstev za razvoj podjetja. Govorili bomo tudi o razpisu P2R. Gre za spodbude za zagon podjetij na obmejnih problemskih območjih.
Kaj boste odnesli z delavnice?

Poglobljeno boste razumeli ključne gradnike svojega poslovnega modela.
Spoznali boste orodja za definiranje kupcev in testiranje trga, ki jih uporabljajo najuspešnejši startupi.
Dobili boste neposreden komentar na vaš trenutni model in ideje za izboljšave.
Prejeli boste ključne informacije o razpisu P2 2026 in izvedeli, ali je vaše podjetje primeren kandidat.

Komu je delavnica namenjena?
Vsem, ki ste na začetku podjetniške poti, startupom in inovatorjem, ki:

želite postaviti model, ki bo generiral prihodke in ne le stroškov;
iščete načine, kako izboljšati svojo konkurenčno prednost;
razmišljate o prijavi na razpis P2 in želite maksimalno povečati možnosti za uspeh;
potrebujete strokovno vodstvo pri prehodu iz faze ideje v fazo tržne rasti.
Vsebina delavnice (3 ure)

Vsebina delavnice

Arhitektura vrednosti: Kako oblikovati produkt, ki ga kupci dejansko potrebujejo (in zakaj je to ključni pogoj razpisa P2).
Svetovalnica v živo: Analiza poslovnih modelov udeležencev. Pogledali bomo, kje so vaše priložnosti za optimizacijo in kje tveganja.
Razpis P2 2026: Pregled pogojev razpisa, točkovanja in praktični nasveti za uspešno prijavo na podlagi vašega tržnega potenciala.

O izvajalcu

Mitja Mikuž (Primorski tehnološki park) Mitja je specialist za vitko podjetništvo (Lean Startup), ki že več kot desetletje pomaga mladim ekipam graditi skalabilne poslovne modele. Z globokim poznavanjem startup ekosistema in bogatimi izkušnjami pri pripravi podjetij na razpise, Mitja združuje praktične nasvete za rast na trgu s strateško pripravo na pridobivanje nepovratnih sredstev.
Kje in kdaj?
Četrtek, 12. 2. 2026, ob 14.00 (trajanje 3 ure).
Kje: Prostor N19, Primorski tehnološki park.
Prijave: Število mest je omejeno, prijave so obvezne.

Aktivnost/dogodek je v okviru JR podporno okolje 2026 – 2029 sofinancirana iz sredstev Evropskega sklada za regionalni razvoj, Ministrstva za gospodarstvo, turizem in šport ter SPIRIT Slovenija, javne agencije.

Spodbujanje kreativnosti in inovativnosti v turizmu
2026-02-24 - 2026-03-17
Odprte so prijave na izobraževalni program, zasnovan za spoznavanje orodij, s katerimi lahko umetno inteligenco spremenite v dejanski motor rasti.

PRIJAVE DO 10. 2. 2026
REZERVIRAJTE SVOJE MESTO!
Začenja se izobraževalni program, ki bo podjetja, združenja in svetovalce s področja turizma in kulture spremljal pri uvajanju inovacijskih in razvojnih poti v čezmejnem prostoru med Italijo in Slovenijo. Gre za edinstveno priložnost, da brezplačno pridobite orodja in predvsem metode za izkoriščanje vseh razvojnih priložnosti, ki so danes na voljo manjšim organizacijam, ki ustvarjajo vrednost na našem območju.
Med udeleženci bodo izbrane nekatere organizacije/podjetja/svetovalci, ki bodo lahko dostopali do nadaljevalnega individualnega mentorskega programa – edinstvene priložnosti za praktično uporabo pridobljenega znanja v lastnem okolju, ob podpori izkušenih senior svetovalcev.
Program bo izveden v dveh enakih izvedbah:– ena v Sloveniji– ena v Italiji(obe se začneta v tednu od 23. februarja).
⚠️ Število mest je omejeno – prijavite se do 10. februarja 2026.
CILJ
Cilj programa je turističnim in kulturnim deležnikom (vodnikom, agencijam, kulturnim združenjem, restavracijam, turističnim kmetijam, hotelom ipd.) prenesti sposobnost strateškega inoviranja produktov in storitev, s pomočjo inovativne metodologije, ki jo je razvil inštitut Kersnikova iz Ljubljane: Innovation Catalyst.
Program uči, kako zagnati inovacijske procese v združenjih, podjetjih in turističnih dejavnostih v čezmejnem prostoru med Italijo in Slovenijo ter kako praktično uporabljati nekatere ključne AI-orodja, s poudarkom na terenskih vajah.
Poudarek ne bo zgolj na razlagi uporabe orodij, aplikacij ali spletnih strani, temveč predvsem na kritičnem pristopu, ki omogoča, da umetna inteligenca postane resnična dodana vrednost za podjetja, združenja, svetovalce in širše okolje ter spodbuja avtentičnost in izvirnost čezmejne regije.

SKUPNO TRAJANJE
24 ur

URNIK

Datum
Ura
Lokacija

26. 2. 2026 (prestavljeno s 24.2. na 26.2.)
9.00–15.00
Primorski tehnološki park

3. 3. 2026
9.00–13.00
Online

10. 3. 2026
9.00–13.00, 14.00–18.00
Primorski tehnološki park

13. 3. 2026
16.00–18.00
Online

17. 3. 2026
9.00–13.00
Primorski tehnološki park

LOKACIJA PREDAVANJ V ŽIVO
Primorski tehnološki park, prvo nadstropje, soba N19

KDO SE LAHKO UDELEŽI
Program je namenjen: podjetjem (lastniki, zaposleni ali sodelavci), združenjem, samostojnim svetovalcem,ki delujejo na področju turizma in kulture v čezmejnem prostoru.
Primeri upravičenih dejavnosti (seznam ne izkjlučuje drugih vrst ponudnikov): kulturna združenja, Pro Loco in druge turistične organizacije, restavracije / turistične kmetije / gostinske dejavnosti, hoteli / B&B / nastanitvene zmogljivosti, turistične agencije, turistični vodniki, vinarji, umetniška in obrtna dejavnost, turistični in kulturni svetovalci.
NAČIN PRIJAVE
Za prijavo je potrebno do 10. februarja 2026 izpolniti prijavni obrazec na tej spletni strani
Na voljo je največ 20 mest na posamezno izvedbo. Prijave nad to številko bodo uvrščene na čakalni seznam.

POGOJI UDELEŽBE
Udeleženci morajo obiskovati vsaj 70 % vseh predvidenih ur.

CENA
Program je v celoti brezplačen, zahvaljujoč podpori programa INTERREG ITALIJA–SLOVENIJA 2021–2027 – Projekt BEST.Pogoj je udeležba na najmanj 70 % predavanj.

VSEBINA PROGRAMA
MODUL 1: »Metoda Innovation Catalyst v turističnem sektorju«
26.2.2026; 9.00 – 15.00
6 ur – v živo
Cilj:Razumeti pomen projektnega pristopa k inovacijam in osvojiti uporabo metode Innovation Catalyst.
Vsebina:
pomen projektnega pristopa pri inovacijah
10 faz metode Innovation Catalyst
kulturni turizem: kultura in umetnost kot gonilo turizma
tehnike razmišljanja izven okvirjev
oblikovanje multidisciplinarnih ekip (vključevanje umetnikov in kreativcev)
študije primerov iz prakse
individualna praktična vaja: načrt inovacijskega procesa

MODUL 2: »Trajnostni turizem«
2 uri – online
Cilj:Spodbuditi razmislek o trajnostnih pristopih v organizaciji in promociji turističnih ponudb.
Vsebina:
Agenda 2030, strategije in dobre prakse
študija primera: trajnost kot poslovna priložnost

MODUL 3: »UI – etika, tveganja in strateški pristop«
4 ure – online
Cilj:Prenos osnovnih interdisciplinarnih znanj za kritično in pravilno uporabo orodij umetne inteligence.
Vsebina:
A – Kako delujejo veliki jezikovni modeli (LLM)
osnove delovanja LLM
prompt engineering: kako izkoristiti potencial AI
B – Tveganja, etika in AI Act
tveganja AI v turizmu
zakonodajne obveznosti (AI Act)
C – Ustvarjanje prave vrednosti z AI
podatki in data-driven pristop

MODUL 4: »AI-orodja za turistične ponudnike, podjetja in svetovalce«
8 ur – v živo
Cilj:Uporaba AI-orodij za zagon inovacijskih procesov, s poudarkom na kritični in premišljeni rabi.
Vsebina:
AI-orodja za takojšnjo uporabo (Google Notebook LM)
ustvarjanje videov z ohranjanjem avtentičnosti
chatbot rešitve in osnovne avtomatizacije
pregled trga, prednosti in slabosti rešitev
Napredna uporaba AI:
optimizacija dobavnih verig
pametne rešitve za nastanitve
upravljanje z energijo in odpadki

MODUL 5: »UI in metoda Innovation Catalyst – kreativna in inovativna raba AI«
4 ure – v živo
Cilj:Uporaba AI kot orodja za spodbujanje kreativnosti, sodelovanja in razvoja novih projektov.
Vsebina:
AI-podprt brainstorming in timsko delo
praktične delavnice

Startup trening za prijavo na razpis P2 2026 Nova Gorica
2026-02-25 08:30 - 17:30
Ključne informacije za v koledar
KDAJ? 25. 2. 2026 od 08:30 – 17:30
KJE? Primorski tehnološki park, Mednarodni prehod 6, Vrtojba, 5290 Šempeter pri Gorici
IZVAJALEC: Primorski tehnološki park d.o.o.

PRIJAVA

Program
08:30 – 09:00 Registracija, prihod udeležencev in pozdrav
09:00 – 10:30 Predstavitev razpisa
Podrobna predstavitev javnega razpisa P2 in postopka oddaje vlog, s poudarkom na vsebinski prijavnici, finančnem načrtu in administrativnih pogojih prijave. Kratka predstavitev drugih spodbud Sklada in širšega ekosistema za inovativna zagonska podjetja.
10:30 – 11:00 Odmor za kavo in mreženje
11:00 – 12:30 Vsebinska obrazložitev in napotki za izpolnjevanje prijavnice
Predstavitve in praktične vaje s področja razvoja inovativne poslovne ideje, s poudarkom na vključevanju trajnostnih vidikov, izgradnje poslovnega modela z uporabo orodja kanvas poslovnega modela (‘business model canvas’), priprave kratke predstavitve (‘pitch’) v video formatu, ustanovitve podjetja in ključnih kazalnikov uspešnosti poslovanja.
12:30 – 13:30 Odmor za kosilo
13:30 – 14:30 Priprava pitcha
Priprava kratke predstavitve (‘pitch’) v video formatu
14:30 – 16:00 Pitch inovativnih idej udeležencev/projektov
Kratke (90s) predstavitve oz. pitch-i inovativnih poslovnih idej udeležencev. Na Pitche bodo povabljeni relevantni deležniki inovativnega zagonskega ekosistema, to so uveljavljena start-up podjetja, investitorji, start-up mentorji, ekspertni svetovalci, z namenom zagotoviti povratno informacijo in podati predloge za izboljšanje. Pitch vašega projekta je pogoj za izdajo potrdila o udeležbi (obrazec 6 razpisne dokumentacije).
16:00 – 16:30 Odmor za kavo in mreženje
16:30 – 17:30 Individualna 10 minutna svetovanja
Vsakemu udeležencu bomo na podlagi slišanega pitcha omogočili kratka (največ 10 min) individualna svetovanja glede izvodljivosti in nadgradnje inovativne poslovne ideje.

PRIJAVA

Rok za prijavo
Prijave bodo odprte do torka, 24. februarja do 12.00 ure, oziroma do zapolnitve prostih mest. Po tem roku prijava na trening več ne bo mogoča.
Obveščanje o lokaciji izvedbe
Potrditev o razvrstitvi na lokacijo prejmete na svoj elektronski naslov najkasneje v 24 urah od oddane prijave (od ponedeljka do petka), oziroma najkasneje v torek 24. februarja do 16. ure. V kolikor vam ne bomo mogli zagotoviti mesta na izbrani lokaciji Vrtojba, Primorski tehnološki park, boste v istem sporočilu prejeli obvestilo, da izberete lokacijo s še razpoložljivimi kapacitetami.
Predpriprave na trening
Predlagamo, da pred treningom preučite pripravljeno gradivo in si s tem zagotovite učinkovito delo.
PRENESI GRADIVO
Dodatne informacije
Za dodatne informacije v zvezi z izvedbo treninga pišite na mitja.mikuž@primorski-tp.si.
Za dodatne informacije v zvezi s pogoji razpisa in prijavo na razpis pišite na info@podjetniskisklad.si.
Mentorji, ki bodo izvajali trening

Kdo je Mitja Mikuž?
Mitja je vodja podjetniških programov v Primorskem tehnološkem parku. Ti vodijo podjetnike skozi proces iskanja poslovne priložnosti na trgu, oblikovanja produkta po meri kupcev, postavljanja prodajnega lijaka in celostnega razvoja podjetja. V parku deluje že več kot 10 let in v tem času mu je z ekipo uspelo razviti celostni inkubacijski proces ter močno startup skupnost. Dovolj zgovoren je podatek, da je v teh letih čez njegove roke šlo že 250 podjetij in podjetniških idej. Je vodja startup akademije in organizator mentorskega programa v Novi Gorici.

Kdo je Katja Pregelj?
Katja Pregelj iz Primorskega tehnološkega parka se odlikuje v vodenju mednarodnih (evropskih) projektov in strategijah za spodbujanje rasti start-upov na Goriškem. Njeno delo z razpisi iz programov EU (Interreg, Erasmus+, Norveški finančni mehanizem in drugo) ter spretnost v gradnji partnerstev znatno prispevata k podpori lokalnih podjetij. Z bogatimi izkušnjami v upravljanju EU razpisov Katja start-upom omogoča dostop do znanja in povezav, ki vodijo do rasti podjetja. Na prihajajočem dogodku bo podrobneje predstavila specifike razpisa P2.

Kdo je Tajda Marinič?
Tajda Marinič je soustanoviteljica podjetja Alias plus d.o.o., specializiranega za pridobivanje slovenskih in evropskih nepovratnih sredstev z 93% uspešnostjo. Podjetjem svetuje pri pripravi in izvedbi razpisnih vlog ter jih podpira skozi celoten proces prijave. Deluje tudi kot strokovnjakinja za digitalizacijo in razvoj podjetij ter aktivno deli znanje o tem, kako lahko podjetja učinkovito izkoristijo nepovratna sredstva za rast, inovacije in dolgoročno konkurenčnost.

Kdo je Luka Pregelj?
Luka Pregelj je podjetnik, pravnik in poslovni mentor z več kot desetletnimi izkušnjami v podjetniškem in investicijskem okolju. Podjetja vodi skozi proces, kako iz ideje izluščiti jasen problem in vrednost za kupca, oblikovati prepričljivo zgodbo (pitch deck) ter se učinkovito pripraviti na vprašanja žirije in pogajanja z investitorji. Bil je soustanovitelj in direktor podjetja Quantifly – finalista izbora za Startup leta 2023 –, ki je zbralo več kot 800.000 EUR tveganega kapitala in bilo prodano leta 2025. Je soustanovitelj programa Pot do uspeha ter kot predavatelj in mentor sodeluje v različnih programih za startup ekipe.

O Primorskem tehnološkem parku
Primorski tehnološki park podjetnikom omogoča rast in razvoj. Njihova ekipa se posveča celostni obravnavi podjetnikov v različnih razvojnih fazah, vključno z mentorstvom, ekspertnim svetovanjem, delavnicami na temo najnovejših podjetniških praks, ter ustvarja priložnosti za mreženje med podjetniki, investitorji in drugimi pomembnimi akterji. Vse te storitve so za podjetnike brezplačne, ker PTP vire zanje poišče na evropskih in nacionalnih skladih ter na trgu. Poudarek je na gradnji dinamične, poštene in sodelovalne podjetniške skupnosti, ki temelji na inovativnosti in vzajemnosti. Prepričani so, da vračanje v skupnost prispeva k bogatenju družbe.
Financer in naročnik:

Program sofinancirata Slovenski podjetniški sklad in Evropska unija, in sicer iz Evropskega sklada za regionalni razvoj. Izvaja se na podlagi programa “Vsebinska podpora za hitrejšo globalno in trajnostno rast inovativnih MSP (RazvojniPlus program)” v okviru Programa evropske kohezijske politike v obdobju od 2021 do 2027.

FUCKUP NIGHTS: PRIMORSKA EDITION 26
2026-02-25 18:00 - 21:00 | Epic Nova Gorica, Kolodvorska pot 10, Nova Gorica, Slovenia
Fuckup Nights Ljubljana x Primorski tehnološki park, 25.2.2026
A tudi na Primorskem podjetniki kdaj zaje**mo? Po uspešnem prvem primorskem Fuckup Nights dogodku v soorganizaciji Primorskega tehnološkega parka in Fuckup Night Ljubljana septembra 2024, letos nadaljujemo. Še bolj fokusirano, z več podjetniškimi zgodbami, lekcijami iz startup okolij in (včasih bolečimi, a večinoma poučnimi) izkušnjami ustanoviteljev. Tokratni dogodek umeščamo v LETO, POSVEČENO GOSPODARSTVU MESTNE OBČINE NOVA GORICA.
Gostje iz podjetniškega sveta bodo z nami iskreno delili svoje zgodbe o napakah in neuspehih, o tistih, ki niso doživele srečnega konca in o katerih ne beremo v poslovnih avtobiografskih uspešnicah. Vemo pa, da so nujen del uspeha in rasti ter se iz njih lahko veliko naučimo.
Posebej vabimo podjetnike za začetku svoje poti, saj bomo ob tej priložnosti predstavili tudi GoStartup akademijo 2026, da se podjetniškim za**bom uspešno izognemo. 😉
Na dogodku bomo prisluhnili zgodbam izjemnih podjetnikov, imeli priložnost, da jih povprašamo o podrobnostih in si podelili med sabo svoje izkušnje ter izzive. Z namenom, da naredimo kakšen fuckup manj, predvsem pa, da se imamo dobro! Povabite tudi svoje kolege/ice, ki že gradijo ali tiste, ki se s podjetništvom šele spogledujejo.
Svoje podjetniške fuckup zgodbe bodo 25.2.2026 z nami delili:
ALEŠ ŠPETIČ, direktor podjetja Klevio, prej ustanovitelj štirih startupov
Po tem, ko je vodil enega najuspešnejših slovenskih startupov, je Aleš ustanovil CubeSensors. Z inovacijo so že opremljali domove v 50 državah in po priljubljeni startup filozofiji verjeli v »vse lahko naredimo sami, brez denarja«. Nekaj časa so si še čestitali za inovativnost in trdo delo, a finančne metrike so kljub tisočim uporabnikom postajale neizprosne.
JAN FORSTHUBER, soustanovitelj in direktor podjetja DeltaHub
Začelo se je tako, kot si želi vsak startup. V kratkem času so razvili izdelek, ki ga uporabljajo tudi v Googlu in Applu, prebili mejo milijona prihodkov, pobirali nagrade, zrasli na 22 zaposlenih in se preselili v moderne pisarne. Potem pa se je pokazala druga plat hitre rasti in težke odločitve, kako sploh preživeti.
ROK GULIČ, ustanovitelj in direktor podjetja OLLO Audio
Tipično romantično startupovsko se je po uspehu prvega izdelka Rok kmalu zaljubil v idejo o novem. Zagnano so vlagali v njegov razvoj, pozabili pa na uporabnike in stroške proizvodnje. Za piko na i so čez noč ostali še brez vseh prihodkov podjetja, ker so celotno prodajo stavili na en sam kanal. Tam so zdaj hekerji namesto audio opreme prodajali modre tabletke.
PROGRAM
18:00 – Prihod & zbor & druženje
18:25 – Uvodni pozdrav in predstavitev GoStartup akademije
18:35 – Fuckup zgodba #1 + vprašanja publike
18:55 – Fuckup zgodba #2 + vprašanja publike
19:15 – Fuckup zgodba #3 + vprašanja publike
19:35 – Open mic: bi kdo od udeležencev delil svoj fuckup?
19:45 – Sklepna misel
19:50 – Druženje ob prigrizku & pijači: nova poznanstva, nove zgodbe, novi fuckupi
KDAJ IN KJE?
Dogodek bo potekal 25.2.2026 ob 18.00 v prostorih EPIC (Kolodvorska pot 10, Nova Gorica).
Udeležba je BREZPLAČNA, prijava na dogodek pa obvezna. Ob večjem številu prijav bodo imeli prednost podjetniki in člani startup ekip.
Število udeležencev je omejeno, zato ob morebitni neudeležbi prosimo za pravočasno odjavo, da si lahko sedež zagotovi nekdo drug.
Rok prijave: 23.2.2026 do 10.00
Z dogodki Fuckup Nights želimo nasloviti strah pred napakami in neuspehom, ki je velikokrat naša bergla, ki nas hromi, da ne poskusimo česa novega, izpeljemo tistega projekta za katerega imamo že spisan cel poslovni model v zapiskih v telefonu, investiramo tisti denar, menjamo tisto službo, izpeljemo tisti telefonski klic. Ali pa samo pravočasno opustimo nek projekt in sprejmemo, da pač ni šlo, brez strahu pred lastnim failom (in odzivom kaj si bo zdaj o nas mislila teta). Najhujše, kar se ti lahko pripeti je, da boš nekoč o tem govoril/a na našem dogodku. Najpomembnejše pa je, da se ob tej odkriti poslovni ranljivosti tudi podružimo, podelimo svoje zgodbe, ideje in tudi začnemo kakšno novo, uspešno zgodbo.
Dogodek soorganizirata Fuckup Nights Ljubljana in Primorski tehnološki park.

Aktivnost/dogodek je v okviru JR podporno okolje 2026 – 2029 sofinancirana iz sredstev Evropskega sklada za regionalni razvoj, Ministrstva za gospodarstvo, turizem in šport ter SPIRIT Slovenija, javne agencije.
S prijavo na dogodek si zagotoviš:

sedež na dogodku in priložnost, da iz prve slišiš dobre fuckup zgodbe in ozadja;
Q&A session in možnost, da izprašaš govorce vse podrobnosti o njihovem fuckupu;
druženje ob hrani & pijači;
dostop do podobno mislečih, ki bo lahko obrodilo tudi kakšno novo, lepo zgodbo.

Se vidimo 25. februarja!

test
2026-03-12 08:00 - 17:00

Delaj pametneje: GenAI za startupe in podjetnike
2026-03-19 09:00 - 12:00
PTP AI Business Lab
Generativna umetna inteligenca hitro spreminja način dela v podjetjih. Na tej praktični delavnici boste spoznali, kako lahko GenAI postane vaš vsakodnevni poslovni asistent – pri razvoju idej, pripravi vsebin, analizi informacij in izboljšanju produktivnosti.
Delavnica je namenjena startup ekipam, podjetnikom in zaposlenim v malih in srednjih podjetjih, ki želijo umetno inteligenco uporabljati konkretno, učinkovito in brez “hypea”.
Udeleženci bodo poleg pregleda najnovejših orodij tudi aktivno preizkusili tehnike uporabe AI na primerih iz prakse.

Zakaj sodelovati?
Na delavnici boste:
✔ spoznali najnovejše trende in zmožnosti generativne umetne inteligence✔ dobili pregled najpomembnejših orodij: ChatGPT, MS Copilot, Gemini, Claude, Perplexity, Manus✔ razumeli, kako uporabljati GenAI kot asistenta za večjo produktivnost✔ osvojili osnove učinkovitega promptinga✔ spoznali praktične tips & tricks za delo z AI✔ vadili uporabo AI na konkretnih primerih iz poslovnega okolja✔ razpravljali o etičnih vidikih, tveganjih in odgovorni uporabi AI
Poseben poudarek delavnice je na spremembi miselnosti (mindset shift) – kako razmišljati in delati drugače, da lahko umetno inteligenco res učinkovito vključite v vsakodnevno delo.

DELAVNICA BO IZVEDENA SAMO V ŽIVO, 19.3.2026 OB 9.00, PREDAVALNICA 1 V PRITLIČJU PTP.

Interaktivni del
Delavnica vključuje tudi praktične vaje, kjer boste:

preizkusili komunikacijo z AI orodji
vadili pisanje in izboljševanje promptov
iterirali odgovore in jih prilagajali svojemu primeru
uporabili AI na primerih iz vaše panoge ali podjetja

Cilj je, da po delavnici AI ne boste le razumeli, ampak ga tudi začeli uporabljati v praksi.

O predavatelju

Enej Gradišek
Enej Gradišek je magister mednarodnega poslovanja, facilitator in strokovnjak za uporabo generativne umetne inteligence v organizacijah.
Že več kot deset let dela z ekipami in vodstvi na področjih:

razvoja poslovnih modelov
strategije
izboljšanja procesov
vodenja sprememb

V zadnjih dveh letih je izvedel več kot 400 delavnic na področju GenAI in sodeloval z več kot 250 startup ter razvojnimi ekipami.
Pri svojem delu povezuje uporabo generativne umetne inteligence z metodologijami:

Design Thinking
Lean Startup
Agilni pristopi

Je certificiran Scrum Master in Product Owner, vodi Design Sprint procese ter redno predava na strokovnih dogodkih in konferencah.
Njegov pristop je izrazito praktičen – cilj delavnic je, da se način dela ekip po dogodku dejansko spremeni, ne le razume.
Več o predavatelju:https://www.facilitribe.com/enejgradisek

Komu je delavnica namenjena
Delavnica je primerna za:

startup ustanovitelje
podjetnike
vodje projektov in produktov
marketing ekipe
vse, ki želijo AI vključiti v svoje delo

Predznanje ni potrebno.

Prijava
Število mest je omejeno.
👉 Prijavite se preko prijavnega obrazca.
PRIPOROČAMO TUDI: https://www.primorski-tp.si/dogodek/kreativna-uporaba-ai-v-marketingu/
Aktivnost se izvaja v okviru JR Start-up konzorcij in jo sofinancirata Republika Slovenija in Evropska unija, in sicer iz Evropskega sklada za regionalni razvoj v okviru Programa evropske kohezijske politike v obdobju od 2021 do 2027.

Kreativna uporaba AI v marketingu
2026-03-19 13:00 - 16:00
PTP AI Business Lab
Kreativna uporaba AI v marketingu

Kako lahko umetna inteligenca postane vaš kreativni sodelavec pri marketingu?

Na praktični delavnici boste spoznali, kako generativno umetno inteligenco uporabiti za razvoj idej, pripravo marketinških konceptov in ustvarjanje vsebin, ki jih lahko takoj uporabite v kampanjah.
Delavnica je namenjena marketing ekipam, podjetnikom in ustvarjalcem, ki želijo AI uporabljati ne le za avtomatizacijo, ampak predvsem za povečanje kreativnosti in hitro testiranje idej.

Kaj boste ustvarili na delavnici
Udeleženci bodo skozi vodene vaje v realnem času zgradili mini marketinško kampanjo – od ideje do izvedbe.
Na delavnici boste:
✔ oblikovali jasen creative brief✔ razvili več konceptov oglasov✔ pripravili ključna sporočila in ton komunikacije✔ ustvarili osnutke kreativnih materialov
Rezultat delavnice bodo konkretni primeri, ki jih lahko takoj uporabite v praksi:

besedila za kampanje
koncepti vizualov
osnutek kratkega videa
preprost zvočni element za vsebino

Orodja, ki jih bomo uporabljali
Na delavnici boste praktično preizkusili uporabo AI orodij za kreativno delo:

ChatGPT
Gemini
Claude
ElevenLabs
Suno

Udeleženci bodo dobili tudi dostop za testiranje orodij na delavnici in še 1 mesec po njej.

Komu je delavnica namenjena
Delavnica je primerna za:

marketing ekipe
startup ustanovitelje
podjetnike
ustvarjalce vsebin
vodje blagovnih znamk

Primerna je tako za začetnike kot za tiste, ki AI že uporabljajo, saj je fokus na kreativni uporabi in praktičnem delu.

DELAVNICA BO IZVEDENA SAMO V ŽIVO, 19.3.2026 OB 9.00, PREDAVALNICA 1 V PRITLIČJU PTP.

O predavatelju
Domen Dan Gaiman
https://www.linkedin.com/in/domendangaiman/
Domen Dan Gaiman je soustanovitelj skupine Dunking Devils, kjer je s svojimi idejami pomagal transformirati akrobatsko skupino v globalno prepoznavno blagovno znamko.
V zadnjih letih je vodil TikTok agencijo DD Studios, kjer je sodeloval pri kampanjah, ki so dosegle več kot 1 milijardo organskih video ogledov.
Danes deluje v podjetju Elan kot vodja globalnega marketinga, kjer združuje pripovedovanje zgodb, tehnologijo in inovacije pri razvoju ene najbolj prepoznavnih znamk v svetu smučanja.
Zaradi globokega razumevanja digitalnih platform in uporabe umetne inteligence v kreativnem procesu velja za enega vodilnih strokovnjakov na tem področju.
Kot govorec redno nastopa na konferencah, kot so:

Slovenian Advertising Festival
Slovenian Marketing Conference
TEDx

Na svojih predavanjih raziskuje predvsem:

grajenje blagovnih znamk
timsko dinamiko
uporabo umetne inteligence v kreativnem procesu

Njegova filozofija temelji na ideji, da je umetna inteligenca predvsem orodje za nadgradnjo človeškega ustvarjalnega potenciala.

Prijava
Število mest je omejeno.
👉 Prijavite se preko prijavnega obrazca.
PRIPOROČAMO TUDI:https://www.primorski-tp.si/dogodek/delaj-pametneje-genai-za-startupe-in-podjetnike/
Aktivnost se izvaja v okviru JR Start-up konzorcij in jo sofinancirata Republika Slovenija in Evropska unija, in sicer iz Evropskega sklada za regionalni razvoj v okviru Programa evropske kohezijske politike v obdobju od 2021 do 2027.

Founders Talk: Jure Adlešič, ErgoHide d. o. o.
2026-03-25 08:30 - 10:30 | Primorski tehnološki park, Mednarodni prehod 6, Šempeter pri Gorici, 5290
Datum: 25. 3. 2026
Ura dogodka: 8.30–10.30
Organizacija
Primorski tehnološki park organizira brezplačni dogodek »Founders Talk: Jure Adlešič, ErgoHide d. o. o.«, ki bo potekal v torek, 25. marca 2026, s pričetkom ob 8.30 v Primorskem tehnološkem parku, v N19.
Vsebina
Opis
Vabimo vas na prvo srečanje v sklopu Founders Talk, serije sproščenih jutranjih dogodkov, namenjenih podjetnikom, ustvarjalcem idej in vsem, ki jih zanima startup svet.
Program
Na prvem dogodku bomo gostili podjetnika Jureta Adlešiča, soustanovitelja podjetja ErgoHide. Podjetje razvija in izdeluje ergonomske dvižne pisalne mize iz masivnega lesa, ki jih uspešno prodajajo tudi na tujih trgih.
Jure bo z nami delil svojo podjetniško pot – od prve ideje in razvoja produkta, preko začetnih izzivov in neuspešnih poskusov, do rasti podjetja ter pomembnih lekcij na podjetniški poti.
Founders Talk je namenjen sproščenemu druženju, izmenjavi idej in povezovanju ljudi iz lokalne podjetniške skupnosti. Pridružite se nam na jutranji kavi, prisluhnite zanimivi podjetniški zgodbi in spoznajte nove ljudi.
Predavatelj

Jure Adlešič je slovenski podjetnik in strokovnjak za spletni marketing. Diplomiral je iz računalništva in informatike ter se že od leta 2009 ukvarja z optimizacijo spletnih strani (SEO) in spletnim oglaševanjem, predvsem z Google Ads kampanjami.
Je solastnik podjetja Dominatus d. o. o., ki se ukvarja z digitalnim marketingom, ter soustanovitelj podjetja ErgoHide, kjer sodeluje pri razvoju in prodaji ergonomskih izdelkov, kot so dvižne pisalne mize in dodatki za delo.
Prijava
Na dogodek se lahko prijavite do torka, 24. marca 2026, do 16.00.
Dogodek je sofinanciran s pomočjo Evropskega sklada za regionalni razvoj: https://evropskasredstva.si in Ministrstva za gospodarstvo, turizem in šport: www.mgrt.gov.si ter ga izvaja SPIRIT Slovenija, javna agencija: www.spiritslovenia.si.

Podjetnik pod pritiskom: kako ostati zbran, odporen in dolgoročno stabilen
2026-04-23 09:00 - 12:00
Moč v krizi: kako ostati stabilen, premišljen in korak pred drugimi

Podjetnik pod pritiskom: kako ostati zbran, odporen in dolgoročno stabilen
Podjetniška pot pogosto prinaša visoke pritiske, nenehne odločitve in občutek, da moramo biti ves čas »na voljo«. Prav zato je sposobnost, da ostanemo zbrani, odporni in notranje stabilni, ena ključnih kompetenc sodobnega podjetnika.
Ko govorimo o izgorelosti, si jo pogosto predstavljamo kot nekaj, kar se zgodi drugim – tistim, ki ne zmorejo pritiska ali ne obvladujejo stresa. V resnici pa izgorelost najpogosteje prizadene ravno najbolj predane posameznike. Tiste, ki jim je mar, ki prevzemajo odgovornost in ki dlje časa delujejo na visokih obratih.
Pri podjetnikih in posameznikih v dinamičnih okoljih se izgorelost pogosto začne neopazno – z dolgotrajno utrujenostjo, zmanjšano učinkovitostjo in občutkom, da kljub vloženemu trudu rezultati niso več enaki. To lahko vodi v dvom vase, dodatno obremenitev in postopno izgubo fokusa.
Na delavnici bomo raziskali razliko med dolgotrajnim stresom in izgorelostjo ter osvetlili, kako prepoznati zgodnje znake preobremenjenosti. Poseben poudarek bo na tem, kako graditi psihološko odpornost in ohranjati notranjo stabilnost tudi v zahtevnih obdobjih poslovne rasti in vsakodnevnih pritiskov.
Na delavnici boste:

razumeli, kaj izgorelost je in kako se kaže v praksi,
spoznali razliko med dolgotrajnim stresom in izgorelostjo,
prepoznali zgodnje opozorilne znake pri sebi,
prisluhnili konkretnim primerom iz prakse,
pridobili uporabne tehnike za ohranjanje energije, fokusa in učinkovitosti.

Delavnica je zasnovana interaktivno, s poudarkom na praktičnih primerih in takoj uporabnih pristopih, ki jih lahko udeleženci prenesejo v svoje vsakodnevno delo in življenje.
Trajanje: 3 ure
Termin: 23. april 2026, od 9.00 do 12.00
Lokacija: Primorski tehnološki park, predavalnica 1 v pritličju
Zakaj se udeležiti?
Praktičen pristop
Delavnica temelji na konkretnih primerih in dolgoletnih izkušnjah iz prakse. Udeleženci prejmejo uporabne usmeritve, ki jih lahko takoj vključijo v svoje delo.
Visoka strokovnost
Program izvajajo strokovnjaki s področja psihologije in kognitivno-vedenjskega pristopa, z večletnimi izkušnjami v svetovanju in delu z posamezniki ter organizacijami.
Preverjene metode
Uporabljeni pristopi izhajajo iz kognitivno-vedenjske terapije (VKT), ene izmed najbolj učinkovitih metod za obvladovanje stresa, anksioznosti in izgorelosti.
Varno in zaupanja vredno okolje
Delo poteka v skladu z visokimi strokovno-etičnimi standardi, s poudarkom na diskretnosti, zaupanju in aktivnem sodelovanju udeležencev.
Predavateljica
Petra Femec

Magistrica psihologije in poslovna direktorica Spremembe – strokovnega psihološkega centra. Pri svojem delu združuje psihološko svetovanje, kognitivno-vedenjsko terapijo in podporo posameznikom pri razvoju psihološke odpornosti, učinkovitosti ter dolgoročne stabilnosti. Aktivno sodeluje tudi s podjetji, kjer vodi delavnice za vodstvene kadre in zaposlene na področju duševnega zdravja in uporabne psihologije.
Prijava
Število mest je omejeno, delavnica je brezplačna.
👉 Prijavite se preko prijavnega obrazca.
PRIPOROČAMO TUDI: https://www.primorski-tp.si/dogodek/globalni-konflikti-in-vpliv-na-gospodarstvo/
Aktivnost se izvaja v okviru JR Start-up konzorcij in jo sofinancirata Republika Slovenija in Evropska unija, in sicer iz Evropskega sklada za regionalni razvoj v okviru Programa evropske kohezijske politike v obdobju od 2021 do 2027.

Globalni konflikti in gospodarski izzivi Slovenije v EU: kaj to pomeni za podjetja
2026-04-23 13:00 - 16:00
Moč v krizi: kako ostati stabilen, premišljen in korak pred drugimi

Globalni konflikti in gospodarski izzivi Slovenije v EU: kaj to pomeni za podjetja
23. april 2026 | 13:00 – 16:00
V času, ko globalni konflikti in napetosti vse bolj vplivajo na gospodarske tokove, se posledice ne odražajo le na ravni držav, temveč neposredno vplivajo tudi na poslovanje podjetij.
Ta delavnica ponuja razumljiv vpogled v širšo makroekonomsko sliko, ki danes oblikuje poslovno okolje v Sloveniji in Evropski uniji. Namenjena je podjetnikom in vodstvenim kadrom, ki želijo bolje razumeti, kaj se dogaja v ozadju – in kako to vpliva na njihovo vsakodnevno poslovanje.
Kaj boste pridobili

jasen pregled, kako globalni konflikti vplivajo na evropsko in slovensko gospodarstvo
razumevanje ključnih ekonomskih mehanizmov (energenti, inflacija, dobavne verige, trg kapitala)
vpogled v trenutno in pričakovano gospodarsko dinamiko v EU
razlago, kako se makroekonomske spremembe prenašajo na podjetja
boljši okvir za razumevanje tveganj in poslovnega okolja

Vsebina delavnice

Globalni konflikti in njihovi gospodarski učinki
Vloga Evropske unije in položaj Slovenije
Ključni makroekonomski trendi (inflacija, energenti, obrestne mere, rast)
Vpliv na poslovno okolje in podjetja
Kaj spremljati v prihodnje

Komu je delavnica namenjena

podjetnikom in startup ekipam
direktorjem in vodjem podjetij
posameznikom, ki sprejemajo poslovne odločitve
vsem, ki želijo bolje razumeti širši ekonomski kontekst

Predavatelj

Mojmir Mrak je priznani slovenski ekonomist in redni profesor na Ekonomski fakulteti Univerze v Ljubljani, ki se že vrsto let ukvarja z vprašanji mednarodnih financ, evropskih integracij in makroekonomskih politik.
Kot predavatelj je znan po jasni in razumljivi razlagi kompleksnih gospodarskih tem, pri čemer posebno pozornost namenja aktualnim globalnim dogajanjem in njihovim vplivom na slovensko in evropsko gospodarstvo. S svojim bogatim strokovnim in svetovalnim ozadjem – tudi na področju vključevanja Slovenije v mednarodne finančne tokove in institucije – udeležencem ponuja širši vpogled v dinamiko sodobnega ekonomskega okolja.
Zakaj se udeležiti
Ker podjetja danes ne poslujejo v izolaciji. Razumevanje širšega dogajanja ni več prednost – postaja nuja za stabilno in premišljeno poslovanje.
Prijava
Število mest je omejeno, delavnica je brezplačna.
👉 Prijavite se preko prijavnega obrazca.
PRIPOROČAMO TUDI: https://www.primorski-tp.si/dogodek/podjetnik-pod-pritiskom-kako-ostati-zbran-odporen-in-dolgorocno-stabilen/
Aktivnost se izvaja v okviru JR Start-up konzorcij in jo sofinancirata Republika Slovenija in Evropska unija, in sicer iz Evropskega sklada za regionalni razvoj v okviru Programa evropske kohezijske politike v obdobju od 2021 do 2027.

Ali poznate tveganja za vaše podjetje, povezana s podnebjem vašega območja?
2026-05-06 09:00 - 10:00
Vabimo vas k udeležbi na spletnem dogodku projekta CLIMASAFE:
»Ali poznate tveganja za vaše podjetje, povezana s podnebjem vašega območja?«
📅 6. maj 2026
🕘 ob 9:00 (slovenska predstavitev)
📍 spletno (Zoom)

Na dogodku bomo predstavili načine sodelovanja v pobudi, ki MSP ponuja možnost dostopa do hitrega energetskega pregleda in prilagojenih priporočil za krepitev odpornosti na podnebna in energetska tveganja.

Prijava na dogodek:
https://docs.google.com/forms/d/e/1FAIpQLSefmBZpDhC8m2xWmMxb-x616F9uNFYIBqumOpoSnV9J4T681w/viewform
Povezava za dostop bo poslana prijavljenim udeležencem.

Prijave so odprte do 30. aprila 2026.

PODIM
2026-05-10 - 2026-05-13
